
[bookmark: _GoBack]Етичният кодекс на училищната общност в училището е приет на заседание на Педагогическия съвет (Протокол № 8 / 01.09.2026 г.), съгласува с Общестевен съвет (Протокол № 5 / 31.08.2026 г.), съгласуван с Ученически съвет (Протокол № 3 / 01.09.2026 г.),   и е утвърден със Заповед № 742 / 01.09.2026 г. г. на директора на училището

ВЪВЕДЕНИЕ
Етичният кодекс на училищната общност представя стандартите за етично поведение на работещите с деца специалисти в сферата на образованието и регламентира етичните правила, които следвада се прилагат при изпълнение на служебните им задължения и в ситуация на конфликт на интереси. Установява общи норми за поведение.
Етичният кодекс на училищната общност е създаден на основание чл.175, ал.1 от Закона за предучилищното и училищното образование съвместно с представителите на ОС, приет от Педагогическия съвет на проведено заседание с Протокол № 8 / 01.09.2025 г., съгласно чл.263, ал1, т.14 от ЗПУО.
В основата на този документ стоят: 
- Конвенцията на ООН за правата на детето; 
- Европейската харта за правата на човека; 
- Закон за закрила на детето; 
- Закон за защита правата на човека; 
- Закон за предучилищното и училищно образование; 
- Стандарт за приобщаващо образование.
Етичният кодекс на ОУ „ Христо Ботев“- гр. Дунавци е разработен от комисия от педагогически специалисти към училището, съвместно с представители на Обществен съвет и ученически съвет, съгласно чл.175, ал. 1 от ЗПУО. Етичният кодекс представя стандартите за етично поведение на работещите с деца в образователно-възпитателния процес. Училището е място, където се изгражда сплотена училищна общност на ученици, учители и родители. Тази общност постига много повече на принципа на общото действие, като подпомага и допълва личните усилия на всеки. Всички членове на общността се отнасят с уважение помежду си и си помагат за постигането на една обща цел – по-добро образование. Всеки учител осъществява своите професионални задължения в услуга на учениците и допринася за формиране облика на училището. За всеки работещ в училището е чест и морален дълг да спазва принципите на професионалната етика
РАЗДЕЛ І
ОСНОВНИ ПОЛОЖЕНИЯ 
Чл.1. Етичният кодекс има за цел: 
1. Да определи етичните стандарти за професионална дейност на учителя; 
2. Да развива култура и професионални ценности, основани на хуманност, законност, демократичност и зачитане правата на човека; 
3. Повишаване на общественото доверие към училището; 
4.Да ангажира всички представители на училищната общност в изграждането на добронамерена и толерантна среда за всички нейни членове; 
5. Да утвърди волята и стремежа на членовете на училищната общност да прилагат и споделят ценностите, принципите и етичните норми при работата с децата и техните семейства; 
6. Да насочат поведението и подпомогнат работещите с деца в решаването на етични дилеми, които срещат в своята практика; 
7. Да очертаят моралните отговорности на работещите с деца към детето, към семейството, помежду си и към обществото
Чл.2 Работещите с деца педагогически специалисти изпълняват своите функции, като се ръководят от основните човешки ценности, права и принципи:
1. Детството е изключително важен период от живота на човека;
2. Семейството е най- естествената среда за развитие на детето;
3. Всяко дете притежава неповторима уникалност и стойност;
4. На всяко дете е гарантирано правото на:
-Свобода на изразяване на мнение;
-Свобода на мисълта ,съвестта и религията;
-Формиране на собствени възгледи и право да ги изразява свободно;
Чл.3.  Всяко дете има право на закрила  срещу нарушаващите неговото достойнство, методи на възпитание, физическо, психическо и друго насилие или  форми на въздействие.
Чл.4. Всяко дете има право на закрила за нормалното му физическо, умствено, нравствено и социално развитие.
Чл.5. всяко дете и всяко семейство заслужават да бъдат подпомогнати да развият пълния си потенциал.
Чл.6. Във всички случаи следва да се защитават по най- добър начин  интелесите на детето.
Чл.7. За всяко дете , попаднало в риск, възниква спешна необходимост от специална закрила и извеждането му от рисковата ситуация.
Чл.8. Децата с изявени дарби се ползват от мерките за специална закрила.
Чл.9. Работещите с деца трябва да притежават опредалени личностни , морални и социални качества.
Чл. 10. Етичните норми на поведение на училищната общност се основава на:
1. Уважение - към себе си, към другите и към училището. 
2. Честност – в думите и действията, отношението и поведението си. 
3. Отговорност за собственото поведение и резултати 
4. Сътрудничество – подкрепа, работа в екип и добронамереност. 
5. Справедливост -равнопоставеност и толерантност към различията
Чл. 11 Този кодекс определя правилата за поведение на работниците и служителите в ОУ „Христо Ботев” – гр. Дунавци и има за цел да повиши общественото доверие в техния професионализъм и морал, както и да издигне престижа на училището. 
Чл. 12. (1) Дейността на всички работещи в училището се осъществява при спазване принципите на законност, лоялност, честност, безпристрастност, политическа неутралност, отговорност и отчетност. 
(2) Служителите изпълняват служебните си задължения при строго спазване на законодателството в Република България, като съдействат за провеждане на държавната политика в сферата на образованието.
(3) Служителите, в зависимост от функциите, които изпълняват, осъществяват действия, предлагат и вземат решения, водещи до предотвратяване на произвола и укрепване на доверието в ОУ „ Христо Ботев” – гр. Дунавци. 
(4) Служителите извършват дейността си компетентно, обективно и добросъвестно, като се стремят непрекъснато да подобряват работата си в интерес на учениците и техните семейства. 
(5) Служителите следват поведение, което не накърнява престижа на ОУ „ Христо Ботев” – гр. Дунавци, не само при изпълнение на служебните си задължения, но и в своя обществен и личен живот. 
(6) При изпълнение на служебните си задължения, служителите се отнасят любезно, възпитано и с уважение към всеки, като зачитат правата и достойнството на личността и не допускат, каквито и да са прояви на дискриминация. 
Чл.13. Спазването на Етичния кодекс е задължително за всички членове на училището и се следи от Комисия по етика при ОУ „ Христо Ботев” – гр. Дунавци, която разглежда всички случаи на неговото нарушаване и налага предвидените в него санкции.
Чл. 14 Професионалното поведение задължително предполага:  
1. Доверие и взаимно уважение между професионалиста и семейството като основа на взаимоотношенията помежду им. В този смисъл професионалистът се ангажира да работи за изграждане на доверие с учениците и родителите, да защитава интересите на учениците, с които работи, да защитава принципите на поверителност на информацията, да създава реалистични очаквания за резултатите от работата си, да избягва действия и ситуации, които биха предизвикали конфликт. 
2. Работещият с ученици професионалист целенасочено се стреми към изграждане, утвърждаване и повишаване на доверието и уважението към професията. Затова той се ангажира да развива и популяризира успешни практики, да работи за повишаване на професионалната си отговорност и компетентност, да подпомага професионалното израстване на своите колеги и да насърчава проявите на висок професионализъм и морал, да се стреми към прозрачност и социална отговорност в работата си.
[bookmark: _Hlk213569676]РАЗДЕЛ II
МОРАЛНИ ОТГОВОРНОСТИ КЪМ ДЕТЕТО
Чл.15.Педагогическата практика да се основава на съвременните знания за детското развитие и познаването на индивидуалните особености на всяко дете, което предполага следното:
1. Да се разбира и уважава уникалността на всяко дете.
2. Да се има предвид специфичната уязвимост на всяко дете.
3. Да се създава безопасна и отговорна среда, която стимулира социалното , емоционалното и физическото развитие на детето.
4. Да се подкрепя правото на детето на свободно изразяване на мнение по всички въпроси от негов интерес.
5. Да се работи винаги в най-добрия интерес на детето.
6. Да се осигуряват на децата с увреждания равни възможности за достъп до адекватни грижи и образование.
7. Да не се участва в практики, които не зачитат достойнствоот на детето или са опасни и вредни за физическото и емоционалното му здраве и развитие.
8. Да не се участва в практики, които дискриминират по някакъв начин  децата на основа на раса, етнически произход, религия , пол, националност, език, способности или на базата на статуса, поведението или убежденията на родителите.
9. Много добре да се познават и зпазват законите и процедурите, защитаващи детето от насилие. Да се познават симптомите на насилие над дете- физическо, сексуално, вербално, емоционално малтретиране и занемаряване.
10. При съмнение за малтретиране ведната да се уведомят органите за закрила на детето и се проследява  дали са предприети необходимите мерки.
11. Когато друго лице изкаже подозрения за малтретиране на дете, следва да му се окаже пълно съдействие, за предприемане на подходяще действия за закрила на детето.
12. Когато постъпи информация за действия или ситуации, които заплашват здравето и сигурността на детето, незабавно се информират органите по закрила на детето.
РАЗДЕЛ III
ПРАВА И ЗАДЪЛЖЕНИЯ НА УЧЕНИЦИТЕ В УЧИЛИЩНАТА ОБЩНОСТ 
Чл. 16. Училищната общност е като семейство, в което всички членове се отнасят помежду си с уважение. 
Чл.17.Учениците, имат следните права:
1. Да бъдат обучавани и възпитавани в здравословна, безопасна и сигурна среда;
2. Да бъдат зачитани като активни участници в образователния процес;
3. Да избират между учебните предмети, предложени от училището за изучаване в избираемите учебни часове;
 4. Да получават библиотечно-информационно обслужване;
5. Да получават информация относно обучението, възпитанието, правата и задълженията си; 6. Да получават обща и допълнителна подкрепа за личностно развитие;
7. Да бъдат информирани и консултирани във връзка с избора на образование и/или професия; 
8. Да участват в проектни дейности;
9. Да дават мнения и предложения за училищните дейности, включително за избираемите учебни часове;
 10. Чрез формите на ученическо самоуправление да участват в обсъждането при решаване на въпроси, засягащи училищния живот и училищната общност;
11. Да получават съдействие от училището и от органите на местното самоуправление при изразяване на мнението си по въпроси, които пряко ги засягат, както и при участие в живота на общността; - да бъдат поощрявани с морални и материални награди.
Чл. 17. Учениците имат следните задължения:
1. Да присъстват и да участват в учебните часове и занимания;
2. Да съхраняват авторитета на училището и училищната общност и да допринасят за развитие на добрите традиции;
3. Да зачитат правата, честта и достойнството на другите, както и да не прилагат физическо и психическо насилие;
4. Да се явяват в училището с облекло и във вид, които съответстват на положението им на ученици и на добрите нрави, както следва: облекло в спортен или спортно-елегантен стил; прически и аксесоари, подходящи за възрастта; обувки подходящи за възрастта и сезона.
5. Да не участват в хазартни игри, да не употребяват тютюн, тютюневи изделия, електронни цигари, алкохол и наркотични вещества;
6. Да не носят оръжие, както и други предмети, които са източник на повишена опасност;
7. Да носят ученическата си лична карта в училище и извън него;
8. Да спазват правилата за поведение в паралелката и в училището;
9. Да спазват правилника за дейността на училището;
10. Да не възпрепятстват със своето поведение и постъпки нормалното протичане на учебните часове;
11. Да не носят мобилни телефони в училище;
12. Да опазват и поддържат материално-техническата база на училището в добро състояние и при пълно спазване на определените санитарно-хигиенни и противопожарни норми;
13. Да се явяват в училище 15 минути преди началото на учебните занятия;
14. Да спазват указанията на охраната при нормална и при изключителна обстановка в сградата и района на училището; 
15 Да заемат мястото си в класната стая/кабинета и да се подготвят за работа след биенето на първия звънец; 
16. Да спазват установения ред в класните стаи по време на учебните часове и през междучасията;
 17. Да спазват правилата за ползване на физкултурен салон и спортни площадки;
18. Да пазят училищното имущество, училищната сграда и района; 
19. Да не подсказват и преписват по време на учебния процес или да използват готови материали като свои; 
20. Да не изнасят и повреждат вещи от класната стая, кабинетите и други помещения; 
21. Да не извършват посегателство над личното достойнство на когото и да е било заради неговата етническа принадлежност, цвят, религия, пол или физически недъзи, което може да бъде под формата на непрестанни и обидни шеги и забележки, унижаващи достойнството изказвания и писмени материали, нежелан физически контакт и други;
Чл. 18 (1) Учениците се поощряват с морални и с материални награди за високи постижения в образователната дейност, в заниманията по интереси и за приноса им към развитието на училищната общност при условия и по ред, определени с държавния образователен стандарт за приобщаващото образование.
(2) Учениците могат да бъдат награждавани за:
1. Отличен успех.
2. Призови места от международни, национални, регионални състезания и олимпиади в
областта на науката.
3. Призови места в състезания и конкурси в областта на изкуствата и спорта. 
4. Изяви в областта на творческата самодейност. 
5. Граждански прояви с висока морална стойност. 
(3) Наградите на учениците могат да бъдат:
1. Публична похвала и изказване на благодарност пред класа и училището.
2. Писмена похвала – вписва се в дневника на класа и ученическата книжка, съобщава се пред класа.
3. Писмена благодарност чрез писма до родителите за достойни прояви на техните деца и съобщаване пред цялата училищна общност чрез сайта на училището.
4. Похвална грамота.
5. Предметни награди
РАЗДЕЛ IV
МОРАЛНИ ОТГОВОРНОСТИ КЪМ СЕМЕЙСТВОТО
Чл.19.  Наша първостепенна отговорност е подпомагане на семейството при отглеждането и възпитанието на децата.
Чл.20. Зачитане на достойнството на всяко семейство и неговата култура, обичаи , език и убеждения.
Чл.21. Уважаване на ценностите на семейството при отглеждането и възпитанието и на правото му да взема решения за своите деца.
Чл.22. Информиране на семейството за всички решения, отнасящи се со детето. Когато е възможно, родителите следва да се включат във вземането на такива решения.
Чл.23. Зачитане на правото на семейството да бъде информирано за начина, по който се работи с детето.
Чл.24. Информиране на родителите за изследователските проекти, включващи техните деца. Не се позволява и не се допуска участие в изследвания, които по някакъв начинмогат да застрашават здравето, образованието, развитието или благооплучието на детето.
Чл.25. Да не се използват служебните отношения със семейството за лично облагодетелстване. Да не се влиза в отношения с членовете на семейството, които могат да навредят на ефективността ан работата с детето.
Чл.26. Осигуряване на конфиденциалност  на информацията  и зачитане на  правото на семейството  на личен живот с изключение  на случаите на малтретиране и лоша грижа. Това не важи в случаите, когато има основания да се счита, че благополучието на детето е в риск.
Чл.27. Ангажименти по разработването на правилата за спазване на поверителносттана информацията, които да бъдат достъпни и задължителни за целия персонал и семействата. Разкриването на поверителна информация за детето  може да стане само с разрешение на семейството. Това не важи в случаите на малтретиране и лоша грижа.
Чл.28. В случаите  на конфликт  между членовете  на семейството  да се работи открито, споделяйки наблюденията  си за детето с цел всички включени страни да вземат информирано решение, като стрикно се въздържаме от вземане на страна в конфликта.
Чл. 29. Родителите помагат според възможностите си за да се утвърди трайно авторитетът на училището.
Чл. 30. Постоянни ангажимнти на родителя /настойника/ са:
 1. Да проявява постоянни грижи за доброто образование на своето дете;
2. Да следи и насърчава неговите успехи;
3. Да го съветва и осигурява всички възможности за творческото му развитие;
4. Да съдейства за самостоятелното критично мислене на детето;
5. Да се съобразява  с индивидуалните потребности и желания на детето. 
Чл. 31. Семейството трябва да дава пример за разбирателство и добри отношения.
Чл. 32. Задължение на родителя /настойника/ е да се интересува от мнението на учителите и да се съобразява с тях. 
Чл. 33. Родителят трябва да упражнява контрол и да налага своя авторитет без насилие като зачита детето и спазва основните му права. 
Чл. 34. Родителят възпитава детето чрез личния си пример в дух на уважение, толерантност, инициативност и свободолюбие. 
Чл. 35. Родителят трябва да се стреми да решава конфликтите между поколенията спокойно и в контакт с всички членове на училищната общност. 
Чл. 36. Родителят подготвя детето за живота и има една основна морална задача – да създава ценности и да ги предава на следващите поколения.
Чл. 37. Родителите имат следните права:
1. Периодично и своевременно да получават информация за успеха и развитието на децата им в образователния процес, за спазването на правилата в училището и за приобщаването им към общността;
2. Да се срещат с ръководството на училището, с класния ръководител, с учителите и с другите педагогически специалисти в определеното приемно време или в друго удобно за двете страни време;
3. Да се запознаят с училищния учебен план, по който се обучава тяхното дете;
4. Да присъстват и при желание от тяхна страна да бъдат изслушвани, когато се решават въпроси, които засягат права и интереси на ученика;
5. Да получават информация, подкрепа и консултиране в училището по въпроси, свързани с образованието, с кариерното ориентиране и с личностното развитие на децата им;
6. Да избират и да бъдат избирани в обществения съвет на училището;
7. Да изразяват мнение и да правят предложения за развитие на училището.
Чл. 38. (1) Основни отговорности на родителя:
1. Да осигуряват редовното присъствие на ученика в училище, като уведомяват своевременно училището в случаите на отсъствие на ученика; 
2. Редовно да се осведомяват за своите деца относно приобщаването им в училищната среда, успеха и развитието им в образованието и спазването на училищните правила;
3. Да спазват Правилника за дейността на училището и да съдействат за спазването му от страна на ученика;
4. Да участват в процеса на изграждане на навици за самоподготовка като част от изграждането на умения за учене през целия живот;
5. Да участват в родителските срещи;
6. Да се явяват в училището след покана от учител, директор или друг педагогически специалист в подходящо за двете страни времем;
7. При отсъствие на ученика по болест или по особено важни причини да уведомява веднага класния ръководител;
8. Да уведомява класния ръководител своевременно при промяна на местоживеенето, адреса и домашния телефон.
 (2) Материалните щети, нанесени от учениците, се възстановяват от техните родители. При невъзможност за финансово обезпечаване, щетата може да бъде възмездена чрез доброволен труд в полза на училището.
[bookmark: _Hlk213646135]Чл. 39 Родителите/настойниците на учениците от I до IV клас придружават или осигуряват придружител на децата си от дома до училище (нe по-късно от 15 минути преди началото на учебните занятия и не по-късно от 10 минути след приключване на учебните занятия) и ги предават и поемат от учителя. В случай, че детето се придвижва само, родителът (настойникът) декларира писмено това в началото на учебната година. 
РАЗДЕЛ V
МОРАЛНИ ВЗАИМООТНОШЕНИЯ С КОЛЕГИТЕ
Чл.40. Изграждане и поддържане на отношения на уважение, доверие, сътрудничество и колегиалност.
Чл.41. Обмяна на информация и ресурси, които имат отношение към благополучието и закрилата на правата на детето.
Чл.42. Работа за утвърждаване на собствения и на колегите си авторитет , Въздържайки се от действия, които биха уронили  престижа на професията, и проява на нетърпимост към подобни действия.
РАЗДЕЛ VI
МОРАЛНИ ОТГОВОРНОСТИ КЪМ ОБЩЕСТВОТО
Чл.43. Предоставяне на висококачествени програми  и услуги . Няма да предлагаме услуги, за които не притежаваме компетентност, квалификация и ресурси и правоспособност.
Чл.44. Да се работи за създаване на сигурна обществена среда, в която детето да получава адекватни здравни грижи , храна , подслон, възпитание и да живее без насилие.
Чл.45. Да се работи за подобряване  на сътрудничеството между организациите, както и за интердисциплинирано взаимодействие  между професиите, които имат отношение към благополучието на децата и семейството.
Чл.46. Да се оказва съдействие за повишаване степента на разбиране на децата и техните нужди от обществото.
Чл.47. Да се работи за популяризиране правата на децата, както и за повишаване на чувствителността на обществото към нарушаването им.
Чл.48. Да се работи в подкрепа на законите и политиките, които подпомагат благополучието на децата и семействата им и да се противопоставяме на тези, които го нарушават.
РАЗДЕЛ VII
ВЗАИМООТНОШЕНИЯ С ОРГАНИЗАЦИОННИТЕ СТРУКТУРИ ОБЩИНА, РУО И МОН
Чл.49. (1). Служителите извършват своята дейност на най-високо ниво на компетентност в съответствие с професионалните критерии и поемат  за решаване само такива задачи, за които са придобили необходимата квалификация. 
(2). Служителят извършва административното обслужване законосъобразно, своевременно, точно, добросъвестно и безпристрастно.
(3). Служителят отговаря на поставените въпроси съобразно функциите, които изпълнява. При необходимост  той пренасочва въпросите към друг свой колега , притежаващ съответната компетентност.
РАЗДЕЛ VIII
ПРОФЕСИОНАЛНО ПОВЕДЕНИЕ
Чл. 50. Служителят не трябва да иска , приема или разпределя подаръци, дарения, хонорари , услуги или други облаги за себе си или за семейството си , за близки или колеги, които могат да доведат до пристрасност или да окажат влияние върху изпълнението на служебните му задължения , преценката или функциите му, иил да бъдат възнаграждение за това.
Чл.51. Служителят не трябва да позволява да бъде поставян или да изглежда поставен в положение на зависимост от когото и да било. Той също не трябва да извършва работата си по начин, допускащ влияние от друг.
Чл.52. Служителят опазва повереното му имущество с грижата на добър стопанин  и не допуска използването му за лични цели. Информира своевременно дирестора при загубата  или повредата му.
Чл.53. Служителят в изпълнение на заеманата му длъжност  трябва да осигури  ефективно, компетентно и икономично използване на собствеността , средствата, услугите и финансовите източници , които са  му поверени. Те не трябва да бъдат използвани за лични цели или да бъдат предоставяни на трети лица, освен ако е изрично предвидено.
Чл.54. Служителят трябва да извършва необходимите действия за защита на сигурността и поверителността на информацията, за която е отговорен или му е известна. Използва документите в училището  единствено по повод изпълнение на служебните си задължения, при строго спазване на правилата за защита на информацията.
Чл.55. Бившият служител не трябва да използва или разкрива поверителна информация, получена от него по време на службата му , освен ако законно не е упълномощен да го направи.
Чл.56. Бившите служители трябва да се въздържат от коментари или действия, които биха причинили загуба на доверие в образователната система, училищната общност или който и да е служител в системата.
Чл. 57. Всички задължения на служителя са свързани с основното му право да изисква подобаващо уважение и признание за своя труд.
 Чл. 58. (1) Служителят е длъжен да спазва служебната йерархия и стриктно да изпълнява актовете и заповедите на горестоящите органи.
 (2) Служителят не е длъжен да изпълни нареждане, което засяга неговите права. В този случай той е длъжен незабавно да уведоми органа, от когото е получил нареждането. 
Чл. 59. Служителят не трябва да изразява лични мнения по начин, който може да бъде тълкуван като официална позиция на ОУ „ Христо Ботев“-гр. Дунавци. 
Чл. 60. Служителят не трябва да позволява да бъде поставян или да изглежда поставен в положение на зависимост от когото и да било. Той също не трябва да върши работата си по начин, допускащ влияние от друг. 
РАЗДЕЛ IX
ЛИЧНО ПОВЕДЕНИЕ
Чл. 61. (1) При изпълнение на служебните си задължения, в обществения си живот и социалните мрежи, служителите следват култура на поведение, което не уронва престижа на училището. 
(2) Служителите не допускат на работното си място поведение, несъвместимо с добрите нрави.  (3) Служителите се стремят да избягват в поведението си конфликтни ситуации, а при възникването им полагат усилия да ги преустановят, запазвайки спокойствие и контрол над поведението си. 
(4) Служителите спазват благоприличието и деловия вид в облеклото, съответстващи на служебното положение и на институцията, която представляват.
Чл. 62. Служителят поставя пред своя ръководител открито и честно проблемите, с които се сблъсква в процеса на работата.
Чл. 63. (1) Служителят противодейства на корупционни прояви и на други неправомерни действия в училището. 
(2) Служителят не допуска да бъде поставен във финансова зависимост или в друга обвързаност от външни лица или организации, както и да иска и да приема подаръци, услуги, пари, облаги или други ползи, които могат да повлияят на изпълнението на служебните му задължения, на неговите решения или да нарушат професионалния му подход по определени въпроси. 
(3) Служителят не може да приема подаръци или облаги, които могат да бъдат възприети като награда за извършване на работа, която влиза в служебните му задължения. 
Чл. 64. Служителят не може да упражнява дейности, посочени в законодателството като несъвместими с неговите задължения и отговорности, както и да получава доходи от такива дейности. 
Чл. 65. При осъществяването на действия, несъвместими с поведението по този кодекс, служителят на ОУ „ Христо Ботев“-гр. Дунавци следва да подаде молба за прекратяване на трудовите правоотношения . 
РАЗДЕЛ X
КОНФЛИКТ НА ИНТЕРЕСИ
Чл.66. Конфликт на интереси възниква тогава, когато служителят има личен интерес и той му влияе дотолкова, че той му пречи на безпристрастното и обективно вземане на решения или изпълняване на служебните ву задължения.
(1) Служителят може да извършва образователни услуги на ученици, които се обучават или ще полагат изпит в училището, в което преподава, след като декларира своята дейност пред директора.
(2) Служителят не може да използва служебното си положение  за лично и на семейството си облагодетелстване , давайки платени уроци по принуда.
(3) Служителят трябва да избягва всякакви ситуации, които могат да доведат до конфликт на интереси. При появяването на такъв конфликт той е длъжен да информира веднага ръководителя си.
(4) Служителят не трябва да допуска възможност  друг служител да го постави в реален или предполагаем конфликт на интереси.
(5) В случай на вече възникнал конфликт на интереси и само съобразно с нарежданията на ръководителя му служителят може  да се оттегли от служебните си задължения, които са причина за възникването на конфликта.
РАЗДЕЛ XI
КОМИСИЯ ПО ЕТИКА
Чл.67. 
(1) За спазването на Етичния кодекс и разрешаване на възникнали с приложението му казуси към училищната общност се създава Комисия по етика.
(2) Членовете се избират от Педагогическия съвет за срок от три години .
(3) Комисията се избира в срок от един месец  след утвърждаването на Етичния кодекс от ПС.
Чл.68.Комисията по етика:
1.Разглежда сигнали, свързани със спазването на този кодекс;
2.Дава задължителни таксувания на Етичния кодекс.
Чл.68. Всеки заинтересован член на училищната общност  има право да внесе  сигнал в комисията по етика. 
Чл.69. 
(1) Комисията по етика разглежда постъпилите сигнали и се произнася с мотивирано становище най-късно в тримесечен срок от постъпването им.
(2) При установено неспазване на този кодекс Комисията налага санкция.
(3) Непроизнасянето в срок се смята за мълчалив отказ от подаване на санкция.
Чл.70. Комисията по етика е длъжда веднъж годишно да отчита дейността си пред ПС на училището.
СТАНДАРТИ ЗА ОБСЛУЖВАНЕ НА ГРАЖДАНИТЕ
1. Отнасяйте се към всички граждани с уважение. Отнасяй се с другите така, както ти искаш да се отнасят към теб.
2. Проявявай неутрална и честна позиция спрямо всички хора. Реализирайте поведение, лишено от пристрастия,  честно и равнопоставено отношение към всички граждани.
3. Демонстрирайте външен вид и поведение, които да се отразят положително върху на училището. Начинът на обличане говори за нашето отношение. Носете облекло, подходящо за заеманата длъжност. Помнете, че това, което носите, се отразява на вашето настроение, на грижата, която полагате в работата си и на реакцията на гражданите.
4. Отговаряйте осведомено и предоставяйте актуална и точна информация. Стремежът на служителите на училището да бъде максималното подпомагане на гражданите.
5. Поддържайте професионално отношение. Професионализмът се разкрива чрез работата, която се върши етично, компетентно и позитивно.
6. Насърчавайте работата в екип. Работата  в екип е възможността за съвместна  работа за постигане на обща цел. Способността да се насочват  личните постижения към организационни цели, е формулата обикновените хора да постигнат необикновени резултати.
7. Спазвайте ангажиментите си. Помнете, че важен елемент от качественото обслужване на гражданите е посрещането на тхните нужди и очаквания.
8. Отговаряйте навреме. Отделяйте на гражданите необходимото време.
9. Променяйте вашата организация. Старайте се всеки ден да установявате  отлична работна етика и да намирате начини  да участвате активно  ва работата на вашата организация. Духът на служителите е важен и зависи от максималните усилия на всички.
10. Създайте ваш собствен стил на обслужване на гражданите. Бъдете искрени и последователни по всяко време. Помнете , че личните ви качества се отразяват  на стандартите , които създавате сами за себе си. Разликата между ефективно и неефективно обслужване на гражданите е въпрос на  КОМПЕТЕНТНОСТ, УМЕНИЯ ЗА ОБЩУВАНЕ, СЪПРИЧАСТНОСТ.
ЗАКЛЮЧИТЕЛНИ РАЗПОРЕДБИ
Правилата за поведение, съдържащи се в настоящия кодекс, са неизменна част  от ежедневната работа на служителите. Спазването на етичните правила за поведение гаранция за законността на действията на служителите и защита от неоснователниобвинения.
Чрез спазването на правилата за поведение, заложени в Етичния кодекс и приети от всеки служител, се допринася за изграждането и утвърждаването на положителния образ научилището.
Настоящияг Етичен кодекс  е отворен документ, подлежащ на непрекъснато развитие и обогатяване.

